Ժուան Ուբալդու Ռիբեյրու

Ժուան Ուբալդու Ռիբեյրու (պորտ.՝ João Ubaldo Osório Pimentel Ribeiro, հունվարի 23, 1941(1941-01-23)[…], Իտապարիկա, Իտամարաժու, Բրազիլիա - հուլիսի 18, 2014(2014-07-18)[…], Ռիո դե Ժանեյրո, Բրազիլիա), բրազիլացի գրող, սցենարիստ, մանկական գրքերի հեղինակ, համալսարանի դասախոս։


== Կենսագրություն ==
Ծնվել է 1941 թվականի հունվարի 23-ին Իտապարիկա քաղաքում, խոշոր փաստաբան, իրավունքի համալսարանական պրոֆեսոր Մանուել Ռիբեյրուի և նրա կնոջ՝ Մարիա Ֆելիպա Օզորիու Պիմենտելի ընտանիքում (երեք երեխաներից ավագը)։ Որդու ծնվելուց երկու ամիս անց ընտանիքը փոքր քաղաքից տեղափոխվել է Արակաժու (նահանգի կենտրոն) խոշոր քաղաք, որտեղ անցել է ապագա գրողի մանկությունը։ 1955 թվականին Ժուանն ընդունվել է Բահիա նահանգի վարչական կենտրոնի՝ Սալվադորեի քոլեջ։ Նրա համախոհն է եղել ապագա հայտնի կինոռեժիսոր Գլաուբեր Ռոշան։ 1957 թվականին սկսել է զբաղվել լրագրությամբ։ 1958 թվականին ընդունվել է Բահիայի համալսարանի իրավաբանական ֆակուլտետը։ Սկսել է արձակ գործեր հրապարակել մամուլում։ 1963 թվականին գրել է առաջին վեպը (հրատարակվել է 1968 թվականին)։ 1964 թվականին տեղափոխվել է ԱՄՆ, Հարավային Կալիֆոռնիայի համալսարանում աշխատել է մագիստրոսական ատենախոսության վրա։ 1965 թվականին վերադառնալով հայրենիք՝ վեց տարի քաղաքագիտություն է դասավանդել Բահիայի համալսարանում։ Այնուհետև վերադարձել է լրագրությանն ու գրական ստեղծագործությանը։ 1981 թվականից ապրել և աշխատել է Պորտուգալիայում, 1990-1991 թվականներին եղել է DAAD-ի կրթաթոշակառու Գերմանիայում, 1996 թվականին գլխավորել է Թյուբինհենի համալսարանի պոզիայի ամբիոնը։
Երեք անգամ ամուսնացած է եղել, երկու ամուսնությունից չորս երեխա է ունեցել։ 
Մահացել է 2014 թվականի հուլիսի 18-ին՝ Ռիո դե Ժանեյրոյում՝ թոքային էմբոլիայից։


== Հրապարակումներ ==


=== Վեպեր ===
Անիմաստ սեպտեմբեր / Setembro não tem sentido (1968)
Սերժանտ Ժետուլիու / Sargento Getúlio (1971, Ժաբուտիի մրցանակ, էկրանավորվել է 1983 թվականին)
Vila Real (1979)
Կեցցե՜ Բրազիլիայի ժողովուրդը / Viva o povo brasileiro (1984, Ժաբուտիի մրցանակ)
Մողեսի ժպիտը / O sorriso do lagarto (1989, հեռուստասերիալ՝ 1991)
Սիրամարգի կղզու կախարդությունը / O feitiço da Ilha do Pavão (1997)
Երջանիկ Բուդդաների տունը / A casa dos Budas ditosos (1999)
Miséria e grandeza do amor de Benedita (2000, առաջին վիրտուալ գիրքը Բրազիլիայում)
Փարոսի օրագիրը / Diário do Farol (2002)
Կապույտ ալբատրոսը / O Albatroz Azul (2009)


=== Պատմվածքներ ===
Vencecavalo e o outro povo (1974)
Livro de histórias (1981, վերահրատարակված՝ 1991)


=== Էսսե ===
Política: quem manda, por que manda, como manda (1981)


=== Ամսագրային հոդվածների ժողովածուներ ===
Ամեն կիրակի / Sempre aos domingos (1988)
Բրազիլացին Բեռլինում / Um brasileiro em Berlim (1995)
Arte e ciência de roubar galinhas (1999)
O Conselheiro Come (2000)


=== Թարգմանություններ ռուսերենով ===
Սերժանտ Ժետուլիու / ժամանակակից բրազիլական պատմվածք։ 70-80-ական թվականներ։ Մ. Ծիածան, 1989, էջ 115-226


== Ճանաչում ==
Ժաբուտիի կրկնակի մրցանակակիր։
Բրազիլիայի գրականության ակադեմիայի անդամ (1994)։
Աննա Զեգերսի մրցանակի դափնեկիր (1994)։
Լուիշ դի Կամոենսի մրցանակ (2008)։


== Պատկերասրահ ==
Ժուան Ուբալդու Ռիբեյրու
		
		
		
		
		


== Ծանոթագրություններ ==


== Արտաքին հղումներ ==
Կենսագրություն, մատենագիտություն Archived 2020-01-15 at the Wayback Machine. (պորտ.)
Ժուան Ուբալդու Ռիբեյրու (անգլ.) Internet Movie Database կայքում
Մահախոսական